Τo Impact Hub Athens παρακολουθεί τις διεθνείς, αλλά και εγχώριες τάσεις και δράσεις για την υποστήριξη των μετακινούμενων πληθυσμών. Με στόχο τη συγκέντρωση προτάσεων και τη συνδιαμόρφωση αποτελεσματικών παρεμβάσεων που θα μπορούσαν να λειτουργήσουν συμπληρωματικά στις ήδη υπάρχουσες και διοργανώνει την Τετάρτη 29 Ιουνίου μια συζήτηση – μοίρασμα ιστοριών και εμπειριών – σχετικά με το τι συμβαίνει σήμερα στο πεδίο.

Στο πλαίσιο της συνάντησης αναδεικνύεται και μια επιπλέον πτυχή του θέματος που αφορά στην αξιοποίηση των δεξιοτήτων και γνώσεων των μετακινούμενων πληθυσμών για την πιο αποτελεσματική και μακροπρόθεσμη ενσωμάτωσή τους στα τοπικά κοινωνικά σύνολα. Σε αυτή την κατεύθυνση εντάσσεται τόσο η ανακοίνωση της συνεργασίας του Impact Hub Athens με το διεθνές δίκτυο Techfugees όσο και η παρουσίαση του προφίλ και των δράσεων του περιοδικού Solomon, που είναι μέλος της κοινότητας των κοινωνικών επιχειρήσεων που συνεργάζονται στενά για το θετικό αντίκτυπο στην πόλη μας.

Κατά τη διάρκεια της ημέρας, θα υπάρχουν δημιουργικά εργαστήρια για παιδιά στην Athens Comics Library από την ομάδα και τους εκπαιδευτές του Comicdom, ενώ παράλληλα, θα υπάρχει έκθεση φωτογραφίας του Αφγανού φωτογράφου Ναντίρ Νουρί. Η ημέρα θα κλείσει με μουσική και φαγητό από χώρες όπως η Συρία, το Αφγανιστάν και η Σομαλία, που επιμελείται η πολυεθνική συντακτική ομάδα του περιοδικού Solomon.

Στο πάνελ της συζήτησης συμμετέχουν εκπρόσωποι ΜΚΟ που βρίσκονται στην πρώτη γραμμή και κοινωνικές επιχειρήσεις που δραστηριοποιούνται ενεργά στο χώρο και αποτελούν μέλη της κοινότητας του Impact Hub Athens. Τη συζήτηση θα συντονίσουν μέλη του BeyondCSRNet και του Campfire Innovation.

Το Αναλυτικό Πρόγραμμα της Ημέρας:

11.00 – 13.00 Εργαστήριο comics για παιδιά στην Athens Comics Library (Comicdom)

17.00 – 19.00 Μετακινούμενοι πληθυσμοί: Συνδημιουργώντας “inclusive” κοινότητες

19.00- 19.30 Συνεργασία για μακροπόθεσμες λύσεις: Το παράδειγμα του Solomon

19.30- 20.00 Το Impact Hub Athens συναντά τους Techfugees

20.30 Solomon Party: μουσική και φαγητό από τις χώρες καταγωγής των συντακτών του περιοδικού Solomon, προβολή φωτογραφιών του Αφγανού φωτογράφου Ναντίρ Νουρί

Πληροφορίες:

Τετάρτη 29 Ιουνίου, στις 11.00

Impact Hub Athens

Η συμμετοχή στην εκδήλωση είναι ελεύθερη